ming030890/wiki-yue-high-quality huggingface dataset:
主日學

主日學（英文：Sunday school）係基督教教會喺主日（通常係星期日）朝早喺教堂或其他地方進行嘅宗教教育，通常喺主日崇拜之前或之後舉行。主日學嘅形式多元化，每間教會都有唔同，內容多數以查經、教授基本《聖經》內容為主，並由教會指定嘅小組組長、執事、傳道人或牧師負責任教。
天主教講主日學通常係指兒童主日學，基督新教就由學前幼童到長者嘅主日學都有。

由來
主日學嘅設立，源於十八世紀英國有好多貧窮工人家庭無法為仔女提供教育同照顧。有一個叫雷克士（Robert Raikes）嘅信徒，有一日佢喺工廠附近睇見一班細路喺度玩。佢哋都係工廠女工嘅仔女，父母為咗生活，唔能夠照顧佢哋，任由佢哋喺外面玩，或者淪為廉價童工，有啲喺街頭成群結黨搞事。雷克士見到呢班細路嘅需要，決意為佢哋提供教育嘅機會。
1780年，雷克士聘請咗四位女教師，以每日一先令為謝禮，開始利用主日崇拜前後嘅時間，教導六至十四歲嘅細路識字、學習聖經，並培育佢哋嘅品德同待人接物嘅態度，亦間接噉照顧佢哋。雖然佢哋每個禮拜只可以上一日，但係佢哋嘅行為已經有改變。城裏面嘅警察同雷克士講，細路已經冇再打交同偷嘢。
三年之後，雷克士喺雜誌分享主日學嘅故事同三年嚟推行主日學嘅經驗。隨即有好多教會開展主日學教育事工，成為主日學運動嘅開頭。其後主日學邁進美國教會，再由美國教會推動發展到世界各地，至今已經有二百幾年歷史。藉住主日學，興起咗無數嘅信徒同領袖。
京都塔

京都塔，塔一座，喺日本京都，現代石屎建築，圓筒形，似燈塔，至高一百卅一米。確切啲京都府京都市下京區。原本京都中央郵便局所在地，搬走後就決變成觀光勝地，京都驛代表，因而起咗塔，交畀山田守設計，結構就交畀棚橋諒。
一九六四年起好，頂部設有瞭望臺，可以一覽京都。頂頭紅白，有法律規定，皆因佢高，畀飛機為意。
塔內便有種種舖頭。下面主要有京都塔酒店。關西遊客中心亦設喺處。底下有大浴場。
要起塔都好有爭議。一來當時有唔成文規定，話唔能高過東寺座塔。二來咁大現代屋宇，同京都傳統面貌夾唔夾。呢啲爭議變成京都市景觀條例，限制起大型屋宇。
京阪電氣鐵道

京阪電氣鐵道（日文：京阪電気鉄道；假名：けいはんでんきてつどう），通稱京阪，係日本一間鐵道公司。總公司喺大阪府枚方市。
京阪電氣鐵道主要營運範圍係近畿地方，2023年4月1號路線總長度91.1公里，總共有89個站。
京都站

京都站（日文：京都駅〔京都驛〕／きょうとえき Kyōto eki */?）係西日本旅客鐵道（JR西日本）、東海旅客鐵道（JR東海）、近畿日本鐵道同京都地下鐵嘅其中一個鐵路車站。
京都府

京都府（粵拼：ging1 dou1 fu2；日文：京都府(Kyōto-fu)）係日本近畿嘅都道府縣之一。自794年遷都嚟到呢度 (平安京) ，一直都係天皇嘅御所所在地。所以亦都有人認為東京並唔算係日本嘅首都，京都先至係。以令制國嚟講，京都府相當於山城國嘅全域、丹波國嘅大半同丹後國嘅全域。

1864年　蛤御門之變
1867年　王政復古、廢止京都町奉行所
1868年　鳥羽伏見之戰、京都府成立。
1869年　天皇、東京行幸。以後、逗留東京、不歸京都。
1889年　京都市成立。府知事兼任市長。喺舞鶴設置海軍第 4 鎮守府（舞鶴鎮守府）
1892年　喺綾部創立大本教
1897年　設置京都帝室博物館、京都帝國大学
1898年　京都府同京都市成為分開成兩個組織
1907年　喺深草設置第 16 師團（自第 4 師團分出）
1932年　巨椋池開拓事業開始
1944年　第 16 師團喺萊特島之戰入面全軍覆滅
1945年　美國第 6 軍司令官克魯格將軍入洛
1950年　蜷川虎三當選京都府知事、革新府政（～1978年）
1957年　陸上自衛隊大久保基地設置
1964年　東海道新幹線開業
1994年　古都京都嘅文化財產登錄為聯合國教科文組織世界遺產
1997年　京田邊市成立
2004年　京丹後市成立

經濟
南部（舊山城國）— 觀光業
特別係喺南部嘅（舊山城國），擁有京都市同宇治市等觀光都市，觀光業好發達。
中部（中丹）— 農業、林業
喺中部地區，黑豆嘅栽培同加工特別發達，甚至超越原産地 (兵庫縣篠山市)。林業就有北山杉等。
北部（舊丹後國）— 漁業、航運業
擁有被指定為重要港灣嘅舞鶴港，係北韓俾其他國家經濟制裁之前，入港嘅北韓船隻好多。另外，舞鶴同北海道小樽港之間，定期會有新日本海渡輪通航。

進行計畫合併嘅市町村
宇治市、城陽市、宇治田原町同井手町曾經商討合併，但最後因為意見唔一致，已經於喺2007年8月解散咗合併協議會。

南北問題
府廳所在地京都市嘅人口集中率大約係 55 %，係除咗東京都（舊東京府）之外，所有嘅道府縣之中第一名（※ 如果將東京都計埋入去嘅話，東京都23特別區（舊東京市）先至係第一名，約有2/3。
京都府南北細長，位於內陸側嘅部份，亦被稱為「山背」嘅南部（舊山城國），同面對日本海，俾人叫做丹國（にのくに）嘅北部（舊丹波國、舊丹後國）嘅差異好大，形成南北兩度嘅分別。
南部（中心地：京都市）係京畿，同大津市、舊攝津國（阪神），同奈良縣北部嘅交流非常之多。而俾人叫做北近畿嘅北部（福知山市、舞鶴市、宮津市等），與舊但馬國（而家嘅兵庫縣北部）、舊若狭國（而家嘅福井縣嶺南地方）嘅交流比較多啲，相反同京都市嘅就較少。
喺第二次世界大戰之後嘅經濟成長當中，相對於舊山城國嘅快速發展，同北陸地方同埋山陰地方連結嘅北部，雖然位於日本海嘅要衝，但發展有被忽視嘅傾向。近年嚟，舊丹波國亦都形成咗工業版塊，喺從畿內（大阪市），經由丹後（舞鶴市）到北陸（敦賀市）嘅舞鶴若狹自動車道啲建設完成後，希望可以矯正南北之間嘅差異。另外自大概1965年起，舊丹波國區嘅龜岡市等南丹地區同京都市嘅連結亦都增加咗，依家一般嚟講船井郡以南嘅地方就已經叫做南部。
亭可馬里

亭可馬里係斯里蘭卡東部嘅港口城市，人口約10萬（2007年計）。
亞洲車身工程

亞洲車身工程（Asia Auto Body Works）係香港一間巴士車身廠，1988年成立，廠房設喺新界元朗區八鄉上村黃竹園，屬香港最大巴士車身承造商。
2002年，為咗令亞洲車身工程無限制加入香港嘅車身工程市場，冠忠巴士集團賣晒佢持有亞洲車身工程嘅18%股權，因此亞洲車身工程可以向同冠忠巴士集團競爭嘅其他非專利香港巴士經營商爭取業務。
2007年，亞洲車身工程被Scania認可為亞洲區合格車身承造商。
亞洲金融風暴

亞洲金融風暴係1997年7月開始爆發嘅金融危機，主要影響到印尼、南韓同泰國，亦影響到香港、老撾、馬來西亞同菲律賓，至於中國大陸、臺灣同新加坡亦有少少影響。

北京救港謠言
内文：亞洲金融風暴北京救港謠言
喺危機過去之後，中國內地一直有廣泛流傳嘅假信息，指亞洲金融風暴期間，香港股市受到國際知名投資者索羅斯嘅衝擊，香港要北京政府幫助先至可以擊退索羅斯。不過，當時香港其實只係用咗自己嘅外匯儲備入市去擊退索羅斯，並無向北京尋求協助。
亞洲路德宗神學院

亞洲路德宗神學院（英文：Asia Lutheran Seminar）係香港一間神學院，2005年由美國威斯康辛州路德會（WELS）建立，院址喺九龍旺角上海街688號鎮海商業大廈。
亞洲運動會

亞洲運動會（簡稱亞運會或亞運，英文：Asian Games），前身係遠東運動會同西亞運動會，係亞洲地區規模最大、水平最高嘅綜合性運動會，代表成個亞洲嘅體育運動水平。
亞運會係國際奧林匹克委員會（國際奧委會）所承認嘅地區性大型綜合運動會，由亞洲奧林匹克理事會（亞奧理事會）主辦，每4年一屆。第一屆亞洲運動會原定喺1949年2月响印度嘅新德里（New Delhi）召開，由於主辦國籌備等原因褪遲到1951年舉行。

遠東運動會
内文：遠東運動會
1912年，中國、日本、菲律賓三國代表經協商之後成立「遠東體育協會」，並响第二年舉行第一屆遠東運動會。由1913年至1934年間，先後响菲律賓嘅馬尼拉、中國嘅上海、日本嘅東京同埋大阪等地舉辦十屆遠東運動會，最初係每兩年搞一屆，1927年之後改為每四年搞一屆。
前幾屆運動會只有中國、日本、菲律賓三國參加，第五屆開始，印度、印尼、越南亦曾經組團參加比賽。比賽項目有田徑、競技游泳、足球、籃球、棒球、網球、排球等。1934年，日本堅持將滿洲國拉入遠東運動會，俾中國抗議重宣布退出遠東運動會，遠東體育協會宣告解體，遠東運動會亦隨之停辦。

西亞運動會
内文：西亞運動會
1934年，喺印度嘅體育人古魯·桑迪推動下，印度、錫蘭（即而家斯里蘭卡）、阿富汗同巴基斯坦四個國家喺新德里舉行第一屆西亞運動會。比賽項目主要有：曲棍球、籃球、田徑等。原定响巴基斯坦舉行的第二屆西亞運動會，因第二次世界大戰爆發而停辦。

亞洲業餘體育聯合會嘅成立
1948年7月倫敦第14屆奧運會舉行期間，中國同菲律賓體育人士提出恢復遠東運動會，並且同亞洲各國體育人士商討。
當時，印度體育領導人古魯·桑迪認為，遠東運動會唔足以體現亞洲體育運動嘅水平同亞洲人民團結精神，主張創辦一個所有亞洲國家嘅亞洲運動會。佢見過到倫敦參加奧運會嘅亞洲國家體育代表，重邀請咗大韓民國、中國、菲律賓等13個國家同地區嘅代表召開關於成立亞洲體育運動組織嘅籌備會議。會議決定起草亞洲運動會有關文件同章程，並確定响1949年2月喺印度新德里舉行第一屆亞洲運動會（因印度國內原因，運動會褪遲到1951年舉行）。
1949年2月，亞洲國家體育組織代表响印度首都新德里召開會議，會上正式成立「亞洲業餘體育聯合會」（後改名為「亞洲運動會聯合會」，1981年改名為「亞洲奧林匹克理事會」）。

會徽及會旗
第一代會徽採用到2006年亞洲運動會，會徽中間嘅太陽代表亞洲運動嘅發展同埋推廣。最上面係國際奧委會會徽，下面係亞運會嘅格言「Ever Onward」（永遠向前）；而响亞運會徽之下就係亞奧理事會「Olympic Council of Asia」嘅字樣。
第二代會徽响2006年12月2號喺多哈亞運會舉行期間公布，而新嘅會徽用番太陽嘅代表，佢嘅意思相同，而會徽嘅右上角同左下角分別係代表東方嘅龍同埋代表西亞嘅鷹，亦代表亞洲團結嘅意思。而會徽下面有國際奧委會會徽同埋「Olympic Council of Asia」嘅字樣。第一個用新會徽嘅運動會係2007年亞洲室內運動會。

舉辦城市
亞運會嘅舉辦城市由亞奧理事會執委通過淘汰制投票選出，即如果所有城市喺首輪投票中都冇超過半數勝出，就將票數最低嘅城市逐個淘汰，餘此類推，直至剩低兩個城市決勝負。喺投票之前，亞奧理事會執委重要對各申辦城市進行全面考察以決定佢哋嘅投票意願。

奧運會
範圍唔同，奧運會係全球性嘅體育比賽，亞運會係亞洲範圍內嘅體育比賽。
比賽項目唔同，亞運會有好多非奧運項目。
參賽者唔同，奧運選手嚟自世界各地，亞運選手只係嚟自亞洲。
亞運會係奧運會以外規模最大嘅國際性綜合運動會。

其他國際性綜合運動會
同泛美運動會、全非運動會、歐洲運動會、太平洋運動會、英聯邦運動會等地區性綜合運動會相比，亞運會有多啲嘅非奧運會比賽項目。

比賽項目
亞運會開設嘅比賽項目由亞奧理事會認可。主辦國可以喺認可嘅項目中選擇比賽項目，每屆亞運會比賽項目唔可以少過11項，除咗田徑運動同埋競技游泳以外嘅項目由亞運會主辦國選擇，所設各項目至少需要有4個以上參賽隊伍。而且考慮亞洲唔同區域嘅傳統文化特點，並且為亞洲各個國家或地區嘅青年提供展示技能嘅機會及增加亞運會嘅吸引力，亞運會設立一部分非奧運項目。

報名規定
個人項目：
田徑同游泳項目，每個會員組織可報2人（無候補隊員）。
其他項目，每個會員組織可報1人（無候補隊員）。
集體項目：每個會員組織可報1隊，每隊人數不得超過有關國際單項聯合會准許嘅人數。

參賽國家及地區
亞奧理事會會員分布圖
亞運會參賽國家同地區都係亞奧理事會成員，目前亞奧理事會共有45個成員國家同地區。
伯尼山德士

伯尼山德士（英文：Bernie Sanders，傳媒多數譯桑德斯，1941年9月8號—）係美國佛蒙特州嘅獨立參議員。佢曾經角逐美國民主黨就2016年美國總統選舉嘅初選，外界睇佢係希拉里之後嘅第二熱門人選，不過最後都輸咗畀希拉里。四年後佢再接再勵角逐美國民主黨就2020年美國總統選舉嘅初選，外界睇佢係拜登之後嘅第二熱門人選，不過最後一樣都係輸咗畀拜登。

早年生涯
山德士1941年9月8號喺紐約市布碌侖出世。佢爸爸埃利亞斯•山德士1904年9月14日喺波蘭（嗰時係奧匈帝國嘅領域）出世，係一個猶太人。1921年17歲嘅埃利亞斯移民去美國，賣顏料維生。佢媽咪多蘿西•山德士1912年10月2號喺紐約市出世，係嚟自俄羅斯嘅猶太人。
山德士自細已經對政治產生興趣。佢記得喺1932年希特拉贏咗選舉，呢次選舉令到五千萬人，包括六百萬猶太人，因爲希特拉嘅決策而死。所從少佢就知道政治其實對人係非常重要。1940年，山德士大部分親戚，包括佢叔叔，喺被德國佔領嘅波蘭被殺。
山德士住過喺布碌侖。小學嗰時係藍球賽攞過冠軍。佢以前下晝會返猶太學校上堂。佢哥哥拉里話佢哋以前細個雖然夠錢買衫同糧食，但係負擔唔起較貴嘅產品，例如窗簾同地毯。
山德士中學嗰時係田徑隊隊長，曾經喺紐約市一英里田徑賽得到季軍。喺中學佢經歷第一次選舉嘅落敗，喺學生會會長選舉三個候選人當中，佢得票最低。佢中學畢業冇幾耐，46歲嘅媽媽就過咗身。1962年8月4號，佢57歲嘅爸爸都走埋。。
1959-60年期間，山德士喺布鲁克林學院讀過一年。跟住去咗芝加哥大學就讀，1964年政治學學士學位畢業。佢話自己大學讀書麻麻地，因為上堂好悶而且學嘅嘢同現實世界無乜關連，佢覺得服務社群學到更加多。
伯恩

伯恩（伯爾尼德文：Bärn、德文：Bern、法文：Berne、意大利話：Berna、羅曼什語：Berna）喺瑞士西半部領土嘅中央偏北，係國內第四大城市，伯恩州首府，亦係該國首都。佢嘅舊城區係聯合國教科文組織核定嘅世界文化遺產。

史
伯恩喺1191年建城，到而家已經有800幾年歷史。初初起伯恩嗰陣時，統治者Berthodv公爵忽發奇想，決定出城去打獵，用捉到嘅第一隻野獸做城名。結果佢首先打到一隻熊，從此伯恩嘅州徽、市徽都係以熊做圖案，伯恩到而家都重畀人叫做「熊之城」。
1353年，伯恩成為聯邦瑞士第八個州；1848年11月28號開始根據新聯邦憲法做咗瑞士嘅首都。

地理
阿勒河穿越伯恩
伯恩喺瑞士高原中央山地，萊茵河支流阿勒河穿過伯恩。伯恩面積51.60平方公里，城市面積嘅30%係樹林或者公園。2005年8月底人口127,217。
伯恩氣候溫和濕潤，冬暖夏涼。

交通
因為市民反對噪音，重有因為地勢等原因，伯恩冇大型機場，淨係有一個細機場，設有通去西歐主要城市嘅航線。伯恩有通去全國各地嘅高速公路，亦係全國鐵路樞紐之一。

經濟
第二次世界大戰之後，伯恩嘅機械、儀錶、電器、製藥、紡織、食品、建築同埋印刷工業都有發展，但係都係一尐中小企業，喺瑞士經濟入便佔唔到尐乜嘢重要地位。伯恩主要係銀行業中心，同時都係一個旅遊城市。

教育
伯恩市內有古老學府之一嘅伯恩大學，喺1834年起，以研究宇宙射線著稱。

國際地位
伯恩係萬國郵政聯盟（Universal Postal Union, UPU）總部、國際鐵路運輸總局同埋國際版權聯盟嘅所在地。
伯南克

班·伯南克（Ben Shalom Bernanke，1953年12月13號—）係美國經濟學家，2006年起做美國聯邦儲備局主席。
伯南克曾經喺普林斯頓大學教咗17年書，做過經濟學系主任。2002年被小布殊任命做美聯儲理事。2005年6月，做總統經濟顧問委員會主席。10月被任命為聯邦儲備局主席，接替格林斯潘。
2009年12月16號，伯南克因為喺經濟衰退出咗好多力，《時代雜誌》選咗佢做時代年度風雲人物。
伯娘

伯娘，伯父嘅老婆，亦即亞爸個亞哥嘅老婆，親戚之一。按父輩而排，大伯娘、二伯娘咁。
雖然按理可以叫伯母，但伯母通常用來叫世伯嘅老婆。
伯恩哈德·黎曼

伯恩哈德·黎曼（德文：Georg Friedrich Bernhard Riemann，1826年9月17號—1866年7月20號），德國數學家，喺數學分析同微分幾何做咗重要嘅基本嘅工夫；佢有啲諗頭後來做咗廣義相對論嘅基礎。

影響
伯恩哈德·黎曼嘅著作打開咗分析夾埋幾何研究嘅路。呢啲研究發展成黎曼幾何、代數幾何同埋複流形理論嘅重心。黎曼曲面嘅理論由後來嘅克來恩同Adolf Hurwitz加深推廣。黎曼曲面理論係複幾何嘅重要部分，影響咗拓樸學同代數幾何嘅發展，亦喺數理物理同弦論上有用。
黎曼喺實分析有重要貢獻。佢用黎曼和來定義黎曼積分，發展咗套唔係Fourier 級數嘅三角級數理論 — 係廣義函數論嘅第一步—，又研究過Riemann-Liouville differintegral。
黎曼嚮現代解析數論做咗啲重要嘢。渠喺數論發表嘅單丁一篇短文中提出黎曼 zeta 函數，同時建立咗 zeta 函數喺質數分布研究嘅重要性。關於 zeta 函數嘅性質，渠提出一連串猜想，包括出名嘅黎曼假設。
黎曼有力咁用變分法上嘅Dirichlet 原理；後來嘅人睇呢啲用法做好勁嘅heuristic（輔助推理？），而唔係嚴謹嘅方法；呢啲做法要等再過一代人之後至得證。黎曼喺monodromy同複超幾何函數嘅工夫影響好大，帶頭「淨用函數嘅奇點（en:mathematical singularities）」來玩啲函數。

細個
黎曼喺Breselenz出世；Breselenz 係 Hanover 王國近 Dannenberg 嘅一條村。渠阿爸 Friedrich Bernhard Riemann 係 Breselenz 嘅一個窮路德會 pastor，打過拿破侖仗（en:Napoleonic Wars）。黎曼阿媽喺啲細路未大個就死咗。黎曼喺六個細路入面排第二。黎曼細細個就顯出特出嘅數學能力，好似好勁嘅計算力，但怕醜，驚喺公衆面前講嘢；又試過好多次精神崩潰（en:nervous breakdowns）。

中期
中學[未記出處或冇根據]時，黎曼深究本聖經，但佢成日諗諗下諗返去數學嗰邊。He even tried to prove mathematically the correctness of the book of Genesis.  1840年，黎曼去咗Hanover，同佢 grandmother 一齊住，同埋去 Lyceum。佢 grandmother 喺1842年死後，佢去咗Lüneburg嘅 Johanneum。1846年，黎曼 19歲，佢開始文字學（en:philology）同埋神學（en:theology），希望做個牧師（en:priest）來幫補屋企嘅開支。
1847年，黎曼阿爸儲夠錢畀佢去大學，佢停咗神學而開始學數。佢被送去哥廷根大學，第一次見到高斯（en:Carl Friedrich Gauss），上過佢講最細平方法嘅堂。
1847年，黎曼搬去柏林；嗰度有雅可比、狄利克雷同Steiner教。佢喺柏林住咗兩年，喺1849年返哥廷根（de:Göttingen）。

後期
1854年，黎曼開講，建立咗黎曼幾何，日後成為廣義相對論嘅基礎。 1857年，有人想幫黎曼升做哥廷根大學副教授（？）en:extraordinary professor；雖然唔成功，但黎曼終於攞得到正式人工。1859年，狄利克雷死後，黎曼升做哥廷根數學系阿頭。 1862年黎曼同 Elise Koch 結婚，佢哋有個女。佢第三次去意大利時，死喺 Selasca，即係而家Maggiore 湖邊嘅Ghiffa村。

歐幾里德幾何同黎曼幾何
四維嘅超方形（en:hypercube）嘅兩維投影
1853年，高斯叫佢學生黎曼用幾何基礎做題目，來預備佢份Habilitationsschrift。黎曼用咗幾個月來發展佢套高維嘅理論。
結果黎曼發展出黎曼幾何呢科。佢揾到法子將微分幾何由曲面推到 n 維，定義咗曲率張量來推廣高斯嘅theorema egregium。喺維度 2 嘅曲面上，曲率張量係個純量，當呢個純量係非零常數，塊曲面就係已知嘅非歐幾何模型。

高維
黎曼有個諗頭：空間每一點畀佢一套數值，來描述個空間點扭點屈。咁樣，黎曼發現，喺四維流形，每點總共要十個數，唔理佢點扭法。呢套數就係所謂嘅度規張量（en:metric tensor）。
伯恩德·立殊

伯恩德·立殊（德文：Bernd Lasch；1901年8月26號—1979年9月24號）係德國嘅藝術史學家同博物館館長，喺杜塞爾多夫出世。
Vernols

Vernols係法國嘅一個市鎮，位置喺康塔爾。
Verneusses

Verneusses係法國嘅一個市鎮，位置喺厄爾。
Verniolle

Verniolle係法國嘅一個市鎮，位置喺阿列日。
Vernierfontaine

Vernierfontaine係法國嘅一個市鎮，位置喺杜。
Vernois-lès-Vesvres

Vernois-lès-Vesvres係法國嘅一個市鎮，位置喺黃金丘。
不一樣的譚詠麟 - 首部曲

《不一樣的譚詠麟 - 首部曲》係香港歌手譚詠麟發行第43張粵語專輯，呢個專輯嚴格來講係一張迷你專輯。
不丹魯姆

不丹魯姆（藏文 dngul-kram དངུལ་ཀྲམ་）係不丹嘅貨幣，簡寫係Nu，1974年開始由不丹政府發行。該國經濟部門規定印度盧比同不丹魯姆價值同等，兌換率維持喺嚮1:1不變。一直到而家，印度盧比同不丹魯姆喺嚮不丹國內都重係平行使用。
不一樣的譚詠麟 - 二部曲

《不一樣的譚詠麟 - 二部曲》係香港歌手譚詠麟發行第44張粵語專輯，呢個專輯嚴格來說係一張粵、國語混合嘅迷你專輯。
不丹

不丹，係不丹王國嘅簡稱，嚮中華人民共和國同埋印度之間，喜馬拉雅山山脈東邊，既係一個內陸國，亦係印度嘅衛星國。
不一致嘅謬誤

不一致嘅謬誤（英文：fallacy of inconsistency）係一種非形式謬誤，係指宣稱嘅命題自相矛盾而缺乏說服力嘅情況。

分類
不一致嘅謬誤又可以分成唔同嘅類別。
自我衝突：所謂自我衝突，係指宣稱嘅命題唔可以全部都係真。好似「自相矛盾」嘅故仔咁：「呢支矛可以刺穿全天下嘅盾」「呢個盾可以抵禦全天下嘅矛」，即係呢支矛可以刺穿世界上所有嘅盾並且又唔可以，就係犯咗自相矛盾嘅謬誤。如果呢啲命題都係用作論證嘅前提，可以叫做矛盾嘅前提（Contradictory Premises）。
自我推翻：所謂自我推翻，係指對某命題嘅肯定，加上一般嘅知識常識或者論者嘅言行，就反過嚟推理出對個命題嘅否定。例如「我講嘅説話都係假嘅」「我一句中文都唔識講」「呢件係低級嘅事，我唔想評論」。
不丹皇軍

不丹皇軍（宗喀文：བསྟན་སྲུང་དམག་སྡེ），係一支旨在護衛不丹領土同維持內部穩定嘅軍隊。不丹國王吉格梅·凱薩爾·納姆耶爾·旺楚克係最高司令官；皇軍嘅最高指揮官係巴圖·瑟林少將。
皇軍都包括皇室衛隊，佢哋係一支直接向國王負責嘅精銳部隊，負責不丹國王、不丹王室同其他顯貴嘅人身安全。
不丹有一個非強制性嘅慣例，就係每個家庭都有一個仔去參軍；另外響緊急情況之下，政府可能會徵召民兵。

史
為咗防止中國人民解放軍從西藏進攻同嚟自印度嘅巨大壓力，不丹皇軍響1950年代成立。1958年，皇家政府引入咗一套徵兵制度同建立一個2,500人嘅常備軍。印度政府都不斷噉督促同施加壓力，要求不丹政府結束中立政策同孤立主義，接受印度嘅經濟同軍事援助。不丹接受咗印度嘅要求，結果印度陸軍負責對不丹軍隊的訓練。去到1968年，不丹嘅目標係一年招募1,000個士兵；響1990年，不丹皇軍已經有7,500個士兵。

人員
響2013年，不丹皇軍有7,500個現役軍人，比2012年少咗2,500人。

福利
不丹皇軍有軍隊福利計劃，旨在向退役人員提供貸款、退休金同就業機會。

同印度軍隊嘅關係
印度對不丹軍隊進行咗全方面同長期嘅幫助，包括供應物質同埋提供軍事訓練。印度空軍嘅直升機響2003年的嘅全清行動嗰陣，將不丹軍隊嘅傷兵運到印度去接受治療。
印度軍隊響不丹執行對不丹皇軍同皇室衛隊嘅訓練任務，呢支隊伍叫做「印度軍事教導隊」。不丹皇軍同皇室衛隊嘅軍官會俾人送到位於印度浦那嘅國防學院以及德拉頓嘅軍事學院。
DANTAK係一隊印度陸軍工程部隊，佢哋自從1961年就對不丹大約1500公里嘅道路同橋樑嘅建設同維護負責。雖然佢哋嘅初衷係為咗滿足印度嘅國防需求，但係依舊為不丹嘅經濟發展提供便利。
不一樣的節日

《不一樣的節日》（Unusual Holiday，粵文意思：唔一樣嘅節日）係香港電視娛樂製作嘅遊埠節目，由陳安立、惠依子、鄭金鈴、Sally Lui、許綽婷同埋曾向鎮主持，2021年3月15號到4月2號逢禮拜一到五23:00-23:30喺ViuTV播。節目主持會分別介紹香港、日本、韓國、西班牙同臺灣喺疫情下嘅節慶活動。

節目調動
2021年3月18號：由於20:30-22:45播劇集《教場》，之後嘅節目要順延播出，所以順延到23:15-23:45播。
2021年3月19號：由於20:30-23:00播劇集《教場》，之後嘅節目要順延播出，所以順延到23:30-00:00播。
不丹足球代表隊

不丹男子足球代表隊係不丹官方嘅男子國家足球代表隊，由不丹足球總會負責管轄，家下屬於國際足球協會同埋亞洲足球協會成員國之一。教練白瑪·多吉（英文版），最多入波嘅係基治辛（宗卡文版）（12球）。
由於不丹對足球運動好唔熱心，好少參加國際賽事；自1980年代成立到家下，不丹只係贏過兩場國家比賽，係世界上實力最弱嘅國家足球隊之一。
2002年6月30號，即係2002年FIFA世界盃決賽同一日，當時兩支世界排名最低嘅國家足球代表隊—不丹同埋蒙塞拉特進行過一場友誼賽，最終不丹喺主場以4比0擊敗對手。

2009年
呢版要更新，以反映最新情況。加完料之後唔該拎走個模。
4月14號喺馬爾代夫：菲律賓 1 - 0 不丹，2010年亞洲挑戰盃資格賽
4月16號喺馬爾代夫：土庫曼 7 - 0 不丹，2010年亞洲挑戰盃資格賽
4月18號喺馬爾代夫：馬爾代夫 5 - 0 不丹，2010年亞洲挑戰盃資格賽

2010年
呢版要更新，以反映最新情況。加完料之後唔該拎走個模。
不二神探

《不二神探》（英文：Badges of Fury）係2013年上映嘅中港兩地動作喜劇片，由王子鳴執導，李連杰、文章、鄒兆龍、陳妍希、劉詩詩、柳岩同吳京主演。

劇情簡介
內容主要講述王不二（文章 飾）同埋搭檔黃非紅（李連杰 飾) 調查連環謀殺案嘅故事。
警局女上司Angela（陳妍希 飾）將冒失衝動嘅王不二分配給黃飛紅做搭檔。第一次搭檔，喺非法交易現場埋伏中，破壞咗原本行動計畫，陰差陽錯放過咗嫌疑人，並同突然出現嘅逃犯陳虎（鄒兆龍 飾）大打出手，最終令三人一齊俾上級訓斥一番。後嚟佢哋接手咗「微笑離奇殺人事件」，並喺查案過程中狀況百出：懷疑女明星劉金水（劉詩詩飾）係情殺兇手，並喺電影拍攝現場抓獲正喺度拍攝動作戲扮演殺手嘅劉金水；潛入死者屋企蒐集證據時同保險調查員（吳京 飾）大打出手，又懷疑性感嘅保險銷售員戴依依（柳岩 飾）為咗巨額保險謀殺受害者。最終發現兇手另有其人……
不丹文

不丹文（rdzong-kha），係不丹用嘅語言，有超過17萬人用。
何一心

何一心，香港親中派政治人物，武夷星茶業有限公司董事長、武夷學院董事會董事。

政治立場
佢係親中派嘅成員，曾經向傳媒話要以茶為媒推動全球文化共鑑共融。佢曾經形容北京未經諮詢或香港人同意，大幅度削減直選議席比例同限制民主派人士參選嘅所謂『完善選舉制度』係穩定香港社會民生嘅基石。

選舉經歷
喺2021年9月，佢成為香港特别行政區選舉委員會委員(港區全國政協委員)。
佔領立法會

佔領立法會係指2019年7月1號香港立法會綜合大樓畀一班反修例運動嘅激進示威者攻佔嘅事件。
事件導致立法會綜合大樓受嚴重破壞，預計需要用3個月時間復修，期間冇得開會，去到10月中先至開番會。

經過
示威者早喺7月1號凌晨已經集結喺立法會綜合大樓嗰頭，本嚟諗住去灣仔金紫荊廣場喺香港特區成立紀念日升旗儀式抗議，但喺警方嚴密佈防下，最後都唔成功。
當日中午之後，幾十位示威者將目標轉去立法會綜合大樓，開始用鐵籠車撞爛門口落地玻璃，不過因為有防暴警察駐守大樓入面，示威者未有進入大樓。但係到約莫夜晚9點，警方突然撒退，幾十位示威者就趁住呢個機會衝入大樓，週圍塗鴉同大肆破壞，包括損毀歷屆立法會主席畫像，不過大樓入面嘅文物同圖書就未有被破壞。警方喺約莫10點半表示會短時間清場，示威者陸逐撤退，但有4位示威者堅持留守，最後都喺12點前畀其他示威者抬走。凌晨12點後，警方正式開始清場，嗰陣示威者已經走曬。

影響
香港政府嚴厲譴責暴力衝擊行為，並無回應示威者嘅訴求。
立法會綜合大樓預計需要用3個月時間復修，耗資幾千萬港紙。
立法會2018-2019年度會期淨低嘅會都無得再開，財委會幾十項積壓議案都要10月打後先至有得審議。
嗰日晏晝示威者衝擊緊立法會綜合大樓嗰陣，警方向七一遊行搞手民間人權陣線提議將遊行終點提前到灣仔修頓球場，但係民陣唔同意，最後自行決定將終點改去中環遮打花園。不過有啲遊行人士仍然去原定終點添馬公園聲援嗰頭嘅示威者。
佔據網格地圖

有 AI 研究者主張，佔據網格地圖仲可以攞嚟教潛行遊戲入面嘅 NPC 敵人搜尋匿埋咗嘅玩家角色，達致更加似真實嘅行為。
佔用

佔用（occupancy）係建築相關領域上嘅一個概念，指一棟建築物「為喺棟嘢入面嘅人或者財產提供庇護」嘅功能。
佛圖寺塔

佛圖寺塔，又叫做蛇骨塔，係雲南大理州大理市下關街道（中文：下关街道 (大理市)）陽平村北部蒼山馬耳峰腳一座塔。呢座塔喺南詔勸豐祐時期起，相傳係為咗紀念嗰時嘅除蟒英雄段赤城。又因為起喺佛圖寺前邊，就叫做佛圖寺塔，不過間寺經已冇咗。
佛圖寺塔嘅建築年代以及建築形式，同崇聖寺三塔嘅主塔千尋塔大致一樣。佛圖寺塔有30.07米咁高，係十三級密檐式方形空心磚塔，塔座係兩層台基。第一層至第四層，塔檐高度基本相同，每級60至70公分。第五層至第十二層每一層亦都咁上下高，大概係50至55公分。塔內壁中空，筒狀，由地面到第十二層都係通窿嘅。塔身每面都砌咗佛龕。塔剎由葫蘆寶傘及銅鈴組成。塔門係方形洞門，門用橫木做梁。成座塔造型古樸，有南詔時期佛塔嘅典型風格。
1980年，維修佛圖寺塔嘅時候，出土大量文物。2006年，國務院公佈佛圖寺塔成為第六批全國重點文物保護單位。
佛光山

佛光山係臺灣一座大乘佛教佛寺，喺高雄市大樹區。

開山
佛光山由宗長釋星雲喺1967年創辦，係臺灣一大佛教名剎，同時係南臺灣著名觀光勝地。
佛協道埸

佛協道埸（粵拼：fat6 hip3 dou6 coeng4）係中國廣東廣州嘅一間佛教拜祭場所，喺2011年4月正式對外開放，位置喺越秀區六榕街道永安約31號（近人民北路同東風西路交界，金茂電腦城後邊）。廣州市佛教協會就喺呢度。入面嘅三嚿佛像係迎接第16屆亞洲運動會同第1屆亞洲殘疾運動會啲國家運動員、裁判員、技術官員做祈福。亞運會同亞殘運會結束之後，寺院有好多人過嚟參拜。
佛國寺

佛國寺係個喺韓國嘅世界遺產，登錄喺聯合國教科文組織嘅世界遺產名錄。
佛冷絨

佛冷絨，絨一種，係織布。名繙自英文Flannel，亦寫法蘭絨。亦係時下講蘇格蘭格仔布。質地軟，有粗有幼。初頭用羊毛造，依家唔同纖維都有。
佛光街體育館

佛光街體育館，香港室內體育館之一，喺何文田牧愛街十八號，英文叫Fat Kwong Street Sports Centre。行政上歸九龍城區。設施有籃球場、排球場、羽毛球場、壁球場、乒乓球檯、活動室、健身室。
佛光山蓮華寺

佛光山蓮華寺係美國內華達州拉斯維加斯一間佛寺，1982年開。當時臺灣佛光山開山宗長星雲大師派咗兩名弟子，釋慧光法師同釋印堅法師去，就開咗寺。寺喺城南鐘氏大道（Jones）同法林明高大道（Flamingo）處。
蓮華寺正名叫「內華達佛教會」(Nevada Buddhist Association)，係美國洛杉磯西來寺分部。
二零一零年，西來寺又派多位滿敬法師嚟蓮華寺，宜家三位法師共同主理。蓮華寺舉辨不定期佛學講座、法會，另外更開辦中文佛學班。
佛光街

佛光街（英文：Fat Kwong Street）係香港九龍九龍城區何文田一條主要街，北起何文田常盛街，連接培正道。東南至紅磡馬頭圍道，同民裕街連接。
佛光街主要交通係九龍中部東西交匯，以行車設施為主，同埋係中小學校校區，附近有唔少行車天橋同公路為主。
網上資料寫，佛光街叫呢個名係因為機利士路同漆咸道北交界有一座觀音山（又叫做聖德山）。[未記出處或冇根據]
世界十大傑出青年

世界十大傑出青年（英文：Ten Outstanding Young Persons of the World）由國際青年商會組織舉辦，頒畀嗰啲為世界作出突出貢獻，得到世界認可嘅男女青年人嘅一項榮譽同鼓勵。每年都由來自世界各地嘅傑出人士組成評審團，每年從世界各地青年人之中評選出10位年齡介乎18至40歲之間嘅男女人士，凡係能夠達到一定嘅條件先至可以獲得呢個榮譽。
世界城市同地方政府聯合組織

世界城市同地方政府聯合組織嘅總部就喺而家嘅巴斯隆拿嗰度。
世界城市同地方政府聯合組織（粵拼：sai3 gaai3 sing4 si5 tung4 dei6 fong1 zing6 fu5 lyung4 hap6 zou2 zik1；英文：United Cities and Local Governments）；簡稱UCLG；佢係由世界城市協會聯合會、地方政府國際聯盟同世界大都市協會一齊合併出嚟嘅大型組織，呢個組織係家吓最大嘅世界城市同地方政府嘅國際組織。佢嘅總部喺西班牙嘅巴薩隆拿，而冚唪唥嘅日常事務方面，係由秘書處嚟負責。呢個組織最初喺2004年5月份成立喺法國巴黎入面。而家已經同聯合國、世界銀行等國際組織同機構搞咗合作。

宗旨
通過搞全球地方政府之間嘅聯繫，增加理解、促進合作，幫地方政府解決全球化同城市化帶嚟嘅各種挑戰。

成員國
UCLG喺136個聯合國承認嘅國家入面，其中有1000幾個直接城市會員；112個全國性地方政府協會會員。入面重整咗八個地區分會，分別係非洲區、亞太區、歐洲區、俄羅斯同獨聯體區、拉丁美洲區、北美區同大都市協會分會。
世界唔食煙日

世界唔食煙日（World No Tobacco Day），台灣、香港書面語叫世界不吸煙日，中國大陸叫世界無煙日或者世界無煙草日，係每年5月31號，由世界衛生組織定，目的係宣揚唔食煙嘅理念。
世界地球日

（英文：Earth Day）係一項世界性嘅環境保護活動，定喺每年嘅4月22號。最早嘅地球日活動係1970年代喺美國校園興起嘅環保運動，1990年代呢項活動從美國走向世界，成為全世界環保主義者嘅節日同環境保護宣傳日，喺呢日唔同國籍嘅人以唔同嘅方式宣傳同實踐環境保護嘅觀念。

由來
1969年，聯合國教科文組織喺美國加州三藩市召開咗特別會議，有位和平活動家——莊麥干尼（英文：John McConnell (peace activist)）打算揀日慶祝地球同埋和平有關嘅主題，結果喺1970年3月21號搞咗。嗰日麥干尼同吳丹一齊喺聯合國簽署咗同生態平衡有關啲事項，重喺同年4月22號開咗成立地球日嘅決議，決定從嗰年開始，逢每年4月22號係世界地球日。
世界地名翻譯大辭典

《世界地名翻譯大辭典》係中華人民共和國一本地名翻譯嘅工具書，由中國對外翻譯出版公司出版，周定國主編，2008年1月出版。
六龜區

六龜區（粵拼：luk6 gwai1 keoi1）係台灣高雄市嘅一個市轄區。
共匪

共匪（英文：Communist bandit），亦叫赤匪，係對共產黨（多數情況下專指中國共產黨同1949年之後佢建立嘅北平政權）嘅蔑稱。官方首先喺1927年由中華民國國民政府開始用。1949年後中華民國政府退守臺灣之後，呢個詞用得特別多，直到1983年總統蔣經國喺總統文告頭一次改用「中共」而唔係「共匪」去稱呼北平政權，「共匪」呢個詞先至開始逐漸少人用。
共匪餅

共匪餅係臺灣嘉義市一種特色燒餅，餡嘅口味有鹹、甜兩種，鹹嘅夾蘿蔔絲、椰菜絲、粉絲同一隻荷包蛋，甜嘅夾糖粉同花生碎。
呢隻餅源自中國大陸嘅福建福州，由一個中國大陸女人帶到去嘉義賣，嗰度嘅人講笑噉話係「共匪」賣嘅餅，所以就叫「共匪餅」。最先賣呢隻餅嘅舖頭叫「大陸妹共匪餅」。

相關事件
香港無綫電視喺2020年9月22號播映臺灣製作嘅外購節目《愛玩客之自遊神》入面有介紹呢隻餅，事後立場親中共嘅無綫電視話呢隻餅個名「帶侮辱性」，結果將嗰一集網上重溫落架，繼而停播成個節目，有評論指無綫電視有咁嘅反應係因為港版國安法所以自我審查。
共你傷心過

《共你傷心過》係香港歌手劉德華喺1989年5月23號由EMI發行嘅粵語唱碟。

簡介
呢張唱片有10隻歌，其中翻唱自英文歌「I Hate Myself for Loving You」嘅《我恨我癡心》係劉德華喺歷年演唱會度成日演繹嘅一隻熱門歌。
共創佳績

《共創佳績》係九龍巴士喺2009年9月製作嘅宣傳短片，喺2009年9月26日上載到YouTube，喺正式公布之前已經俾巴士迷轉載，吸引咗唔少巴士迷回應。
共享創意

共享創意（英文：Creative Commons，簡稱 CC），又叫創意共用，簡稱創用，係一個非牟利組織，亦係個組織提供一系列彈性著作權嘅授權方式個名。共享創意組織嘅主要宗旨係希望著作物可以廣為流通同埋改作，做其他人去創作同埋一齊分享嘅基礎，並且用提供嘅授權方式去確保個希望成真。
共享軟件

共享軟件（Shareware）係種電腦軟件發行方式，通常都係可以免費用，或者有一段免費試用期，鼓勵用家同其他人去分享。不過佢哋同自由軟件最大分別，就係唔開放程式原始碼。
共價半徑

氫化鐵分子。由於原子大細唔同，兩邊共價半徑有長有短。
共價半徑，微觀世界半徑一種，用喺共價鍵，符號rcov。共價鍵之中，兩邊原子各有大細。半徑指一邊原子中心計起，佔幾長。若果兩邊同原子，就會各佔一半一半。長度以埃計，符號Å ，亦有以皮米計，符號pm。一埃即一百皮米。
原則上，兩邊共價半徑夾埋，就即兩原子間鍵長。假若原子甲原子乙，甲乙鍵長等如甲共價半徑加乙共會半徑。單鍵、雙鍵、三鍵，都可以有唔同半徑，之不過純粹運作需要。查實半徑並非確實咁長，皆原子大細並非恆常一樣，會跟化學環境而變。好似雜原子咁，當中或有離子因素。極性共價鍵，鍵長又會短過共價半徑之和。表中半徑數值，表示理想值理想值，然而唔同情程之中，都顯示到相當移值性，因而有用。
鍵長可以用X光散射得出。雖則少見，亦有中子散射，射落分子結晶。旋j轉光譜分析議亦度得出鍵長，非常精準。單質分子，祇需鍵長一半就得。如氫氫單鍵，氫鍵長七十四皮米一四，一半得氫共價半徑卅七皮米〇七。咁做得出平均就夠晒用，用喺所有共價鍵身上，個差細到可以唔理。主族有晒非極性表，不過劍橋大學，度過種種化合物鍵長，有更齊數據，咁大多數情況共價半徑表無乜用。

平均半徑
創橋結構資料庫，以廿二萬八次實驗，統計分析鍵長 。碳按混成軌域列出。
共價半徑值，由百三萬晶體分析得出，錄喺創橋結構資料庫。
H
 
He

多鍵半徑
另一種做到一致數值法，就分單鍵、雙鍵同三鍵。共價半徑，正常來講，單鍵長過雙鍵，雙鍵長過三鍵。現時做到去元素一百一十八，即鿫。
單鍵 、雙鍵 、三鍵 共價半徑。
H
 
He
共價鍵

共價鍵係種化學鍵，通過兩個或者好多個非金屬原子一齊用外層電子（即係電子對）後形成。咁樣就可以達到八隅體，好穩定。

分類
通常共價鍵有分三類：
σ鍵（就係原子軌道頭對頭重叠，好似有機化合物入面嘅單鍵咁）
π鍵（就係原子軌道突出來嘅位重叠）
δ鍵（就係兩個d軌域四層重叠，通常係有機金屬化合物入面會出現）
喺有機化學入面，重有樣嘢叫單鍵、雙鍵同三鍵，通常用一、兩或者三條綫表示，代表兩個原子之間共用咗幾多粒（對）電子。

配位共價鍵
配位共價鍵，通常簡稱配位鍵，講嘅係兩個原子共用緊嘅電子，其實係由一個原子供應嘅。好似一氧化碳噉樣，如果碳同氧之間得雙鍵，噉碳未夠八粒電子，所以氧供應一對電子畀碳，就係所謂配位鍵啦。重有水合氫離子、銨離子等例子。

極性
喺氧氣、氯氣等氣體入面，渠組成嘅原子係一樣（都係氧、氯等）。但如果渠組成嘅原子唔同（好似鹽酸入面有氫同氯），咁因爲渠嘅電負性有唔同，所以會搞到共用嘅電子被其中一個原子吸引，電荷分佈得唔夠均衡，分子就會有極性啦。好似鹽酸咁，氯電負性比較大，搶嗮人哋嘅電子，搞到有咗部分負電荷；而分子入面嘅氫，就有咗部分正電荷。電子明顯偏向氯嗰邊，所以鹽酸係個極性分子。
出木杉英才

出木杉 英才（早期香港又譯王聰明、太郎、彬仔）係藤子·F·不二雄嘅科幻漫畫《多啦A夢》同佢嘅動畫嘅登場人物之一。
出木杉喺日文有「出眾，第一」嘅意思，日文「出来過ぎ」同「出来杉」都同「出木杉」嘅讀法一模一樣，都係「できすぎ」，而「出来過ぎ」譯成粵文就係指「好掂，太好啦」。

簡介
出木杉喺4月出世。佢為人友善，亦好識煮餸，好受女仔（包括靜香在內）歡迎，亦深得老師嘅歡心。佢係大雄嗰班嘅班長，係班中嘅高材生，唔單只成績卓越，幾乎每次測驗都係滿分，係全班第一，連體育都掂，成日幫胖虎嘅棒球隊扭轉敗局。佢有想要嘅嘢，唔會依賴父母，而且會同其他嘅細路做上門導師賺錢。佢亦都睇漫畫、玩遊戲，重識變魔術。
佢可以話係一位極少缺點嘅少年。對預言之類嘅嘢都能夠搵到合乎常理嘅破解方法。
可以去未來世界睇下係佢嘅理想，呢個理想喺大雄嘅幫助下得以實現。此外，佢亦曾經同大雄同埋多啦美一齊去白堊紀時代。

性格
佢性格非常好，對任何人都很和善，佢仲可以原諒曾經整古自己嘅人，佢心胸寬大，連大雄自己也承認出木杉比佢勁好多。由於佢喺作品出場大多時候都係同靜香一齊，因此被大雄當成情敵，但係出木杉本人對大雄並無競爭嘅意思。雖然佢無追求靜香嘅舉動，但佢亦鍾意靜香。佢每次測驗都係滿分，老師成日讚佢，佢仲成日同人一齊温書。當有人有唔識嘅話，佢一定會教人。喺無嘢做嗰陣，佢成日同大雄佢哋一齊玩棒球同冒險。
嗜好有：
讀書
打棒球
研究
同靜香到圖書館
烹飪
觀察星象
寫生、畫畫

同他人嘅交流
同靜香嘅關係非常好，成日同靜香一齊出去玩、睇書或寫生，甚至同靜香互相交換日記。
但係除咗靜香，喺故事度同其他主要角色（多啦A夢、小夫、大雄等）嘅交流久唔久都有，佢雖然受異性歡迎，但係好少睇到佢同靜香以外嘅異性互動，不過受到邀請時佢唔介意加入大雄或者其他同學嘅活動。同胖虎嘅關係中，因為體能同個性都好，佢好少會被胖虎蝦，不過收到胖虎武斷嘅命令都會不得不遵守，例如《稅金鳥事件》同《胖虎演唱會》等。
喺《大雄的結婚前夜》中同胖虎、大雄、小夫等一齊慶祝飲酒，喺40卷《奪回靜香》嘅婚後相處嚟睇，出木杉同大雄等人嘅關係喺成人後會有所改善。係第44卷《夏威夷越來越近了》中曾經講佢夢想係去火星同月球，最後實現咗呢個夢想。

家族
父母嘅詳細情況不明，佢老竇只出場過一次，媽媽無出過場，老竇淨係因為用咗多啦A夢嘅工具「定時傻瓜彈」而發出過「嘻嘻哈哈」嘅怪聲。曾經因為老竇調職而要搬去美國，但係最後無實現。佢養咗一隻狗做寵物，佢隻狗非常強壯，曾經喺比賽攞到冠軍，連胖虎都對佢隻狗謙讓三分。

將來
大個咗嘅出木杉體格亦變得更強壯。被派到火星工作。因為去火星工作而將佢個仔交托畀大雄，由此睇嚟長大後都同大雄有密切嘅交流。佢老婆係金髪嘅白人。佢個仔叫出木杉 華安。

對故事嘅影響
喺書籍《ド・ラ・カルト》入面記述，喺出木杉登場以前，多啦A夢係以「為了能讓大雄的未來變得幸福」而嚟。但喺出木杉出場之後，多啦A夢出場嘅目的變成「使現在的大雄可能可以改變未來」，多啦A夢演變為以保護大雄為主。因為出木杉嘅登場令大雄嘅未來充滿不確定性。呢個敘述喺單行本上都有。

名嘅變化
當初，喺單行本第22卷《稅金鳥》中出木杉係以「太郎」嘅名登場。喺第23卷《透視貼紙大危機》中，明信片嘅收件人名變成「出木杉英才」。而喺新版嘅稅金鳥故仔，「太郎」被修正做「英才」。
出木杉喺1979年9月號《多啦A夢同多啦美》故事首次登場，但當時個名重係「太郎」。
喺2006年5月25號播放嘅電視動畫版，出木杉個名曾經被用來猜謎，正確嘅答案係「英才」。
另外，有好多讀者將佢個名誤記為「出來過」、「出來杉」，漫畫亦有「出來杉」呢個錯誤。日文「出来過ぎ」同「出来杉」同「出木杉」嘅唸法一模一樣，都係「できすぎ」，而出木杉譯成中文就係指「讀書好叻，考第一」嘅意思。

喺電影中嘅出場
喺電影《大雄的恐龍》嘅劇本嘅草稿入面出現，同多啦A夢等五人一齊喺一億年前嘅世界進行大冒險。但喺最後製作完成嘅電影入面佢並無出現。佢日後實際登場嘅幾套電影中主要係擔任知識解說（例如煙鬼森林《大雄的大魔境》、魔法《大雄的魔界大冒險》、電影特效《大雄的宇宙小戰爭》、新品種植物《大雄與動物行星》、鳥人傳説《大雄與翼之勇者》）而無參與大雄等人嘅冒險計畫。
出岡大輝

出岡大輝（1994年8月16號—）係日本足球員，司職中場，效力群馬草津溫泉。
出師表

《出師表》分為《前出師表》同《後出師表》兩篇，係三國時期蜀漢丞相諸葛亮兩次北伐魏國前，上呈畀劉禪嘅奏章。
出埃及記

《出埃及記》（基督新教譯名）或《出谷紀》（天主教譯名）（希伯來文：שמות‎）係舊約聖經嘅第二卷，主要係講以色列人點樣響埃及受到逼害，然後由摩西帶領佢哋離開埃及嘅經過。

簡介
作者：摩西
日期：公元前1420年
地點：西乃山
出埃及記嘅名係喺舊約希臘文譯本而來，意思係「出路記」，指以色列史上重要嘅事，係以色列人嘅出路，擺脫埃及嘅奴役。全書內容包含四部分：
希伯來族擺脫埃及嘅奴役。
去西乃山嘅路程。
上帝喺西乃山同佢嘅百姓立約，賜佢哋倫理、民事同宗教嘅律法。
建造同裝置以色列人崇拜嘅場所，訂立有關祭司制度同崇拜條例。
更重要喺係呢卷書描寫上帝嘅作為，佢點樣釋放被奴役嘅百姓，令到佢哋成為一個對前途充滿希望嘅國家。
呢卷書嘅中心人物係摩西，一位上帝選召來率領人民脫離埃及領袖。全卷書最重要嘅係第二十章，上帝頒佈十誡嘅記載。
出埠買春

出埠買春，書面叫性旅遊，係指為咗買春而去遊埠，目的地多數都係物價比較低、娼妓比較多嘅發展中國家，譬如泰國、巴西、斯里蘭卡、多米尼加、哥斯達黎加、古巴、肯雅，呢啲地方都發展出紅燈區專門接待旅客。
出埃及記：神王帝國

《出埃及記：神王帝國》（Exodus: Gods and Kings）係一部2014年嘅史詩式聖經電影，由列尼史葛執導。主演係基斯頓比爾、祖爾艾哲頓、尊特托羅、薛歌妮韋花。
前390年代

前390年代係指前399年去到前390年之間嗰十年嘅年代。
侯孝賢

侯孝賢（粵拼：hau4 haau3 jin4，英文：Hou Hsiao-hsien；1947年4月8號—）係臺灣電影編劇同導演，鄉下廣東梅縣。1989年憑《悲情城市》攞到威尼斯電影節金獅獎同金馬獎最佳導演。
侯德健

侯德健（1956年10月1號—），係臺灣男歌手同詞曲作家。
侯叔祺

侯叔祺（Simon HAU）係香港旅遊業議會前主席，香港入境團旅行社協會前主席、香港海洋公園前董事。Mr Simon Hau 嚮1991年創辦信成假期旅行社。
侯城

侯城（英文：Kingston upon Hull），係英國英倫東北東約克郡嘅城鎮，喺侯河河邊，住26萬人。
侯城足球會

侯城足球會（英文：Hull City Association Football Club）係英格蘭冠軍足球聯賽嘅球隊之一，喺英格蘭侯城，喺1904年成立。
侯嘉明

侯嘉明（英文：Alyson Hau，1983年10月10號—）係香港電台嘅一個唱片騎師，2000年入行。
侯外林

侯外林，香港親中派政治人，香港再出發大聯盟發起人之一。
侯強

侯強（1974年1月20號—），係中國大陸男歌手、音樂製作人。

經歷
1997年，佢憑住《回心轉意》攞到東三省原創音樂獎，之後進入樂壇。
乾達朗

乾達朗（1990年1月30號—）係日本足球員，司職中場，效力秋田藍閃電。
亂世佳人

《亂世佳人》（英文：Gone with the Wind，又譯飄）係本美國作家瑪嘉烈·米契爾寫嘅小說，主要講述美國南北戰爭期間莊園貴族嘅生活演變同其中嘅愛情故事。1936年出版，遞年就攞到普立茲小說獎（英文：Pulitzer Prize for Fiction），係美國史上最好賣嘅小說之一。有評論認為本書過分美化南方奴隸制度。
乾隆

乾隆（滿話：ᠠᠪᡴᠠᡳ ᠸᡝᡥᡳᠶᡝᡥᡝ）係大清皇帝弘曆嘅年號，相當於公元1736年到1795年，前後總共60年。
左邊幅圖顯示乾隆喺大清時期個位。
乾隆皇大鬧杏花樓

《乾隆皇大鬧杏花樓》係香港玉聯影業喺1963年嘅一部粵語片，由楊工良執導，羅劍郎、于素秋主演。

情節
電影係講述乾隆皇帝（羅劍郎 飾）微服出遊，結識咗周日清（羽佳 飾）、祁玉鳳（于素秋 飾）嘅故事。祁玉鳳以為乾隆係未婚夫反清領袖陳家和（羅劍郎 兼飾），沿途為乾隆多次解圍，又合力救出被提督子葉慶昌（麥基 飾）強搶嘅趙小霞（李紅 飾）。乾隆殺死葉慶昌之後表露身份，陳家和打算殺死乾隆皇。
乾電

乾電，兩廣地區嗌直流電，符號係⎓，係一種電流方向始終唔變、由正極流去負極嘅供電方式。
乾隆皇遊江南

《乾隆皇遊江南》係三陽公司喺1956年嘅一部港產片，由龍圖執導，新馬師曾、鄭碧影主演。

情節
電影係講述乾隆皇（新馬師曾 飾）遊江南，途中收咗周日青（林蛟 飾）做契仔，比武招親中打贏高慶芳（高慶芳 飾），又邂逅酒家女梅姑（賽珍珠 飾），遇上不良當舖老闆及貪官等等嘅故事。
候任行政長官辦公室

候任行政長官辦公室（英文：Office of the Chief Executive-elect，簡稱候任特首辦），係為香港特別行政區候任行政長官而設嘅一個臨時辦公室，以準備政府換屆嗰陣交接順利為主要目的。依家嘅候任行政長官辦公室位於香港中環下亞厘畢道中區政府合署西座12樓，響2012年3月26日至6月30日期間運作。

歷史
董建華喺1996年12月11日當選第一屆香港行政長官，佢喺當選之後，響香港政府協助下借調73個香港公務員同另外14人設立香港候任行政長官辦公室，孫明揚同羅范椒芬分別出任辦公室政策統籌局局長同辦公室主任；辦公室喺1997年6月30號隨住香港特別行政區政府成立而完成任務。
董建華響2002年當選連任第二屆香港行政長官，而曾蔭權響2005年自動當選第二屆香港行政長官補選選舉，填補已經請辭行政長官職務嘅董建華，因此無設立候任行政長官辦公室嘅實際需要。
由於曾蔭權響2012年6月會完成佢嘅任期，之前需要選出新一任行政長官；基於確保政府換屆可以交接順利，當局喺2012年1月向立法會提出響選出新嘅行政長官之後設立候任行政長官辦公室嘅建議；最後候任行政長官辦公室響2012年3月成立，由劉焱出任辦公室秘書長。隨住梁振英響2012年3月25號當選為第四屆香港行政長官，候任行政長官辦公室喺當選翌日運作至同一年6月30號。

編制
依家嘅候任行政長官辦公室編制除咗候任行政長官之外，重設有秘書長、私人秘書、副私人秘書同新聞秘書以及21個非首長級人員。
候選人資格審查委員會

候選人資格審查委員會（英文：Candidate Eligibility Review Committee，簡稱資審會），係香港特別行政區政府負責審查同確認行政長官候選人、立法會議員候選人同選舉委員會委員候選人資格嘅機構，由行政長官委任一位主席、三位官守成員同三位非官守成員組成。
委員會嘅成立係配合2021年由全國人民代表大會通過嘅完善香港選舉制度嘅決定，落實「愛國者治港」嘅要求，確認所有候選人都係真誠擁護《香港特別行政區基本法》同埋效忠香港特別行政區政府。
委員會由1名主席、2至4名官守成員及3名非官守成員組成，其中主席及官守成員由香港政府主要官員擔任。每名成員均由行政長官委任並報中央人民政府（國務院）備案。
設立候選人資格審查委員會目的是落實中共中央總書記习近平倡議的「愛國者治港」要求，是中共中央推動2021年香港政治制度改革的一部分。根據2021年3月30日，第十三屆全國人大常委會修改後的《香港基本法》附件一，行政長官、立法會議員和選舉委員會委員的候選人，都要先經過警務處國家安全處的審核，再上交維護國家安全委員會撰寫審查意見書，最後交由候選人資格審查委員會確認候選人是否擁護《香港特別行政區基本法》、效忠香港特別行政區。候選人資格審查委員會的決定不得提起訴訟，不受司法覆核。
2021年7月6日，行政長官林鄭月娥委任政務司司長李家超為香港特別行政區候選人資格審查委員會主席；委任政制及內地事務局局長曾國衞、民政事務局局長徐英偉、保安局局長鄧炳強為官守成員；委任梁愛詩、范徐麗泰、劉遵義教授為非官守成員。
2021年8月26日，資審會宣佈310名獲其裁定登記為有效的選管委員會當然委員下月19日舉行，而資審會被裁定為不符合國安委成員亦會不雍護基本法以及效忠香港特區改府內成為連帶即時喪失議員資格的5年議席，2人就無效登記的人士為香港第六屆立法會議員，包括沒有參選第七屆鄭松泰等。
2022年4月14日，因應早前李家超及徐英偉辭職後而產生空缺，行政長官林鄭月娥委任財政司司長陳茂波為香港特別行政區候選人資格審查委員會主席；委任教育局局長楊潤雄為官守成員。並同時免去前政務司司長李家超候選人資審主席和前民政事務局局長徐英偉官守成員職務
2022年9月19日，行政長官李家超委任政務司司長陳國基為香港特別行政區候選人資格審查委員會主席，民政及青年事務局局長麥美娟；委任梁愛詩、范徐麗泰、劉遵義為非官守成員，免去財政司司長陳茂波候選人資格審查委員會主席及平調為文化體育及旅遊局局長楊潤雄的職務。
候活·艾肯

候活·艾肯（Howard Aiken，1900年3月8號—1973年5月14號），生於美國新澤西州霍博肯，係電腦科學先驅。
候選人

候選人，又叫做選舉人或被選舉人，係選舉中競逐一種或多種職位嘅參與人員。候選人接受投票人查詢及提出競選承諾。
候選人簡介

候選人簡介係選舉前選民收到嘅一份文件，內容介紹候選人嘅相關個人資料，可以幫選民嚮選舉日有更好嘅選擇。
嚮候選人簡介文件上面，依候選編號列出嗰次全部合資格參選人嘅名、個樣同其它，包括參選政綱同口號。不過，部份候選人拒絕或者遲咗提供資料，所以從缺。
候選人簡介係選舉主辦單位官方文件，盡量平均分配版面。不過當中資料只係靠候選人個人提供，內容未必真嘢，甚至自誇，寫出冇法實現嘅願景保證。
共和路

共和路 (廣州)：廣東省廣州市越秀區入面嘅共和路。
共和路 (上海)：上海市閘北區入面嘅共和路。
共和路 (西寧)：青海省西寧市城東區入面嘅共和路。
共和路 (南寧)：廣西壯族自治區南寧市青秀區入面嘅共和路。
共和路 (青島)：山東省青島市即墨市入面嘅共和路。
共和主義

共和主義係一種政治意識形態，支持一個以共和制爲基礎嘅國。歷史上，呢個主義著重自治，而視乎唔同嘅定義，可以係代表貴族制或者人民主權嘅政府。
除此之外，共和主義亦可以解為一種對政治嘅非意識形態嘅科學性研究。根據由美國國父之一 John Adams 所寫嘅 《A Defense of the Constitutions of Government of the United States of America（英文：A Defense of the Constitutions of Government of the United States of America）》，“政治嘅科學就是社會快樂嘅科學”，而當呢個科學放喺一個理性創立嘅政府上面，得出嘅結果就會係共和主義。呢個係基於實驗性質，用以前嘅經驗嚟揾出最好嘅政治體制。呢個學論同 Machiavelli 同埋 James Madison 嘅都幾相似。
呢種政府自從羅馬共和國亡國以嚟千幾年都好少見，只係有例如翡冷翠共和國或者荷蘭共和國。直到18世紀嘅美國革命同法國大革命，共和主義先至再次普及，並喺短短幾年内，分別成立了兩個以共和主義為基礎嘅國家。
共和示威

共和示威（Republic Protests，土耳其話：Cumhuriyet Mitingleri）係一場和平示威行動，發生喺2007年土耳其首都安卡拉，近百萬人上街示威，目的係要求新總統遵循世俗化國家道路。

背景
1923年凱末爾領導民族民主革命成功之後，土耳其就成為公認係伊斯蘭教國家之中，最高度世俗化嘅國家，之後一路都高度嚴禁宗教介入政治生活。凱末爾甚至放棄亞拉伯話，改返講土耳其話，甚至下令禁止戴頭巾。但一直以來，宗教同世俗之間嘅爭執一直存在。但喺2007年4月，艾多根（Recep Tayyip Erdoğan）提名傾向政教合一嘅居爾（Abdullah Gül）出任總統，又提議取消禁止戴頭巾，令人擔心會唔會想政教合一，觸發咗今次百萬人上街示威。
共和縣

共和係中國青海海南州一個縣，人口13萬。
二噁英

二噁英（1,4-Dioxin）係種單環有機化合物，化學式C4H4O2，對生物有好高嘅毒性。人體積存大量二噁英會產生氯痤瘡。
二十進制

二十進制係底數係20嘅記數系統。瑪雅文明嘅瑪雅數字、因努伊特嘅因努伊特數字都係用二十進制。
十進制裡面，每個數位都代表住 10 嘅次方，例如：
二十進制裡面，每個數位代表嘅係 20 嘅次方，例如：
二十進制嘅好處就係比十嘅因數多（20嘅因數有1, 2, 4, 5, 10, 20，10嘅因數有1, 2, 5, 10），壞處就係要記多十個符號。
二十邊形

二十邊形，或者叫二十角形，係有20條直邊嘅多邊形，總共有20隻角，內角和3240°。
二叔公

二叔公即係當鋪入面嘅朝奉，係廣東話，香港有190間當鋪。二叔公收二手貨當押品借錢畀人客應急，個客之後可以用當票畀錢，要返件貨，叫做贖當。

史
自大明當鋪已經有出現。